ที่บ้านหนูพ่อแม่ไม่เคยทะเลาะ ไม่เคยพูดตะคอกเสียงดังกัน แต่เริ่มสังเกตุตัวเองได้ว่า เมื่อได้ยินเสียงคนทะเลาะ พูดขึ้นเสียง ตะคอก ทำร้ายร่างกายกัน ใจหนูเหมือนตกเหวเลยค่ะ ใจสั่น น้ำตาจะไหล เหมือนเสียงที่ได้ยิน ทำให้เราได้รับพลังด้านลบอย่างรุ่นแรง เหมือนเสียงที่ได้ยินมันจี้ใจให้เจ็บยังไงไม่รู้
สวัสดีค่ะ จากเหตุการณ์ดังกล่าวมานั้น การอยู่ในสถานการณ์ที่ตึงเครียด มีเสียงทะเลาะ โหวกเหวกโวยวายนั้น อาจเป็นสาเหตุที่ทำให้เกิดอาการตกใจ ใจสั่น หรือหวาดกลัวได้ อาจจะไม่ได้จัดเป็นโรคหรือความผิดปกติแต่อย่างใดแต่ถ้ามีอาการมาก แม้เป็นสถานการณ์ที่ปกติ คนทั่วไปไม่ได้มีอาการอะไร หรือเหตุการณ์นั้นกระทบต่อจิตใจมาก ทำให้รู้สึกหวาดกลัว ใจสั่น คล้ายจะเป็นลมหรือรู้สึกเหมือนกำลังจะตาย อาจมีภาวะวิตกกังวลกับเหตุการณ์ใดเหตุการณ์หนึ่งมากจนเกินไปอาจจัดเป็นโรคได้ ควรไปพบแพทย์เพื่อประเมินสภาพจิตเพิ่มเติม